ועדת החינוך, התרבות והספורט, כנסת 17, פרוטוקול מספר 6, 2006-05-24 09:30

מיכאל מלכיאור: כל השנים ששינוי הייתה מיוצגת פה אני לא הגנתי עליהם, אבל מאחר שהם לא מיוצגים פה, בואו נעזוב את זה.

אופיר פינס-פז: המשימה הראשונה מבחינתי היא להבטיח עורף תקציבי שיאפשר לתרבות הישראלית ליצור ללא מחסור ומצוקה קשה.

אופיר פינס-פז: השנה הזאת היא לא קלה לתרבות הישראלית מבחינה תקציבית כי אין תקציב למדינה עד רגע זה.

אופיר פינס-פז: יש לכך מחירים.

אופיר פינס-פז: הסיכומים עדיין לא נעשים כי עדיין אין תקציב.

אופיר פינס-פז: המשימה השנייה היא לנסות לשדרג בסדר העדיפויות של הממשלה את נושא התרבות למקום שבו הציבור תופס את נושא התרבות.

אופיר פינס-פז: אנחנו מדינה מהראשונות בעולם בצריכת תרבות; הציבור הישראלי צורך תרבות, רוצה תרבות, הולך לקונצרטים, להצגות, למוזיאונים, שומע מוסיקה – כל דבר – בהיקפים מהראשונים בעולם.

אופיר פינס-פז: אבל כשבאה הממשלה שאני חבר בה – ואני לא מאשים הממשלה הזאת, כולנו מכירים העניין – כשאתה בודק את סדר העדיפויות הממשלתי, שבא לידי ביטוי בין היתר בתקצוב, אבל לא רק, אתה מוצא פער עצום בין איך שהציבור תופס את התרבות לבין איך שהממשלה תופסת את התרבות.

אופיר פינס-פז: אחד התפקידים שלי הוא לצמצם את הפערים האלה; לדאוג שהממשלה תראה בעניין התרבותי, באמנות, ביצירה, לא רק ערך, אלא גם נושא בסדר עדיפות גבוה.

אופיר פינס-פז: כמה רעיונות שאני רוצה לומר כאן.

אופיר פינס-פז: קודם כל אני חושב שנכון יהיה בתקופת כהונתי לתת דגש למשל על טיפוח כשרונות צעירים – אני קורא לזה אפילו מחוננים – ובכל שלושת התחומים.

אופיר פינס-פז: הקשר בין מדע, תרבות וספורט בעיניי, הוא שבכל שלושת התחומים חייב להיות בעל כישרון יוצא דופן כדי להיות מדען, אמן או ספורטאי.

אופיר פינס-פז: תפקידה של מדינה זה מצד אחד לא להפריע לדברים היפים שקורים בתחומים האלה; מצד שני, ליצור הזדמנות לאותם כשרונות להתפתח, לבוא לביטוי, ליצור.

אופיר פינס-פז: יש לי רעיונות גדולים לגבי נושא המחוננים במדע, בתרבות ובספורט, כולל אקדמיות משולבות, איתור מחוננים, העמדת כל התנאים: מבית ספר מיוחד, מורים, מדריכים, הזדמנויות להופיע, אלמנטים בין-לאומיים, השקעה מיוחדת.

אופיר פינס-פז: טיפוח כשרונות צעירים מחוננים בכל שלושת התחומים באופן שיטתי, ממוקד, מוכוון עם סדרי עדיפויות, השקעה תקציבית.

אופיר פינס-פז: הדבר השני – אני רוצה לעשות מאמץ ולעבוד באופן שיטתי בפריפריה.

אופיר פינס-פז: זה קורה אגב, אני לא ממציא שום גלגל.

אופיר פינס-פז: השאלה היא סדרי עדיפויות והדגשים.

אופיר פינס-פז: אני לא אומר שהיום לא עובדים בפריפריה, אבל השאלה אם עובדים מספיק ומוכנים לתת לזה יותר כסף, סדר עדיפות.

אופיר פינס-פז: לכן קודם כל הנגשה: אין מספיק אולמות, מרכזי אמנות, תרבות.

אופיר פינס-פז: כאשר הייתי שר הפנים, באתי לחצור הגלילית, ראיתי אולם כמו שההסתדרות שהקימה פעם, הכל ריק.

אופיר פינס-פז: גם להחזיק את זה עולה כסף.

אופיר פינס-פז: אני בהחלט הייתי הולך לבניית תשתיות, חיזוק תשתיות, יצירת דפוסים של מינויים ויצירת אפשרויות.

אופיר פינס-פז: מצד שני, זה היצירה האומנותית.

אופיר פינס-פז: אני לא מקבל שאם אדם נולד או חי בירוחם או במצפה רמון או בקריית שמונה או במטולה, אז הוא לא מצליח להביא עצמו לידי ביטוי לעומת מי שנולד או חי בתל אביב או ברמת גן או בגבעתיים.

אופיר פינס-פז: זה דבר שמבחינתי פה מדינה צריכה להתערב.

אופיר פינס-פז: איפה מדינה צריכה להתערב, במקום שיש סוג של כשל שוק.

אופיר פינס-פז: אם בגלל מרחק, אנשים יכולים פחות להגיע, מדינה צריכה להגיד, פה אני אעזור.

אופיר פינס-פז: דבר שלישי שקשור לפריפריה – הסקטור הערבי, הדרוזי, גם ברמה תרבותית.

אופיר פינס-פז: טיפוח ומתן משאבים ליצירה הערבית, על כל המשתמע מכך.

אופיר פינס-פז: זה גם חלק מהשקפת עולמי, אני מאמין בשוויון; מאמין שמדינה צריכה לתת לסקטור לאומי כל-כך גדול כלים לשמור על המורשת ועל התרבות שלו.

אופיר פינס-פז: עשיתי בתפקידים קודמים, ואני מתכוון לעשות גם בתפקיד זה.

אופיר פינס-פז: בהחלט יש מקום לאפליה מתקנת, ואני קובע עמדה.

אופיר פינס-פז: אחרי שבועיים שאני במשרד, בלי שעשיתי בדיקה, בלי לקחת השופט זיילר...

אופיר פינס-פז: אני יכול לקבוע שיש מקום לאפליה מתקנת כלפי הסקטור הערבי בתחום התרבות.

טלב אלסאנע: בכל משרדי הממשלה.

אופיר פינס-פז: אני בהחלט מתכוון לעשות מעשה בעניין הזה.

טלב אלסאנע: מה קשור זיילר לזה?

מרינה סולודקין: סמל של כישלון מערכתי.

אופיר פינס-פז: אני לא צריך ועדת חקירה כדי להגיע למסקנה שיש קיפוח ואפליה.

אופיר פינס-פז: אני לא רוצה להיכנס לשורשים, למה נוצרה, אבל היא קיימת.

אופיר פינס-פז: הדבר הנוסף זה היכולת לקלוט יצירה ותרבות שהגיעו אלינו.

אופיר פינס-פז: אני מדבר בעיקר על העלייה החדשה שהיא קודם כל צרכנית תרבות בקנה מידה מדהים: אוהבת תרבות, אמנות.

אופיר פינס-פז: תרבות זה צורך, מבחינתי כמו צרכים אחרים של אדם.

אופיר פינס-פז: יש יצירה נפלאה שהעולים הביאו אותם.

אופיר פינס-פז: לא רק שהם צורכים תרבות ישראלית, הם גם העשירו את התרבות הישראלית.

אופיר פינס-פז: כמדינה אנחנו נותנים, זה לא שלא נותנים, אני לא ממציא את הגלגל, אבל צריך לתת יותר, יש יצירה מקורית בתיאטרון, בציור, במוסיקה.

אופיר פינס-פז: ואני לא חושב שהציבור הישראלי נחשף אליה מספיק אף על פי שגל העלייה התחיל ב-90'.

אופיר פינס-פז: אני חושב שאפשר לעשות יותר, ואני מתכוון לעשות יותר.

אופיר פינס-פז: אולי תהיה לי נגיעה גם לתרבות החרדית והתורנית, הדברים המִנהליים האלה צריכים לעבור למשרד התרבות.

אופיר פינס-פז: גם בעניין הזה ניתן את כל ההזדמנות כדי שגם הציבור החרדי בישראל שהוא ציבור גדול, לא יקופח – אם הוא מקופח בעניין הזה.

אופיר פינס-פז: אין שום סיבה שלא ייחשף לתרבות וגם לספורט.

אורית נוקד: עבר אליך תרבות תורנית?

אופיר פינס-פז: כן.

אורית נוקד: זה לא היה רשום.

אופיר פינס-פז: זה לא היה רשום כי זה עבר.

אופיר פינס-פז: מה שהיה רשום זה כל מה שלא עבר.

אופיר פינס-פז: תחומי התרבות והספורט עברו, למעט מה שרשמנו שלא עובר בהחלטת הממשלה והכנסת.

אופיר פינס-פז: קודם כל, זה עבר אלינו.

אופיר פינס-פז: נכון שהשרה רצתה לחשוב מחשבה שנייה מול תחומים אחרים.

אופיר פינס-פז: אבל כרגע זה עבר.

אופיר פינס-פז: היא לא פנתה אליי אחרי המעבר, והיא לא ביקשה רביזיה בהחלטה הזאת.

אופיר פינס-פז: מבחינתי זה בהחלט אתגר ומשימה, ונפעל בדברים האלה בצורה הטובה ביותר.

אופיר פינס-פז: אין לי כוונה להפלות שום ציבור בהקשרים האלה.

מרינה סולודקין: - - -

אופיר פינס-פז: דיברתי על עולים חדשים.

אופיר פינס-פז: גם התרבות האתיופית היא מרשימה ויפה, וצריך לשמר אותה.

אופיר פינס-פז: מעבר למה שאמרתי, נצטרך לחזק מוסדות קיימים.

אופיר פינס-פז: היום אנחנו עובדים מול כ-800 מוסדות תרבות בישראל שסמוכים על שולחן הממשלה.

אופיר פינס-פז: זה המון.

מיכה יינון: הם באופן ישיר.

אופיר פינס-פז: דרכם יש עוד 1,000-2,000.

אופיר פינס-פז: בסך הכל כ-3,000 מוסדות שקשורים אלינו, וזה דבר מאוד קשה ולא פשוט.

אופיר פינס-פז: יש מוסדות מפוארים בתרבות הישראלית שצריך לדעת לשמור אותם הם לא יוכלו להתקיים אם הממשלה לא תדע למצוא את הדרך לשמור עליהם.

אופיר פינס-פז: אבל גם תרבות צריך לנהל.

אופיר פינס-פז: יש החופש המוחלט, שאני אשמור עליו מכל משמר: חופש היצירה, חופש הביטוי.

אופיר פינס-פז: יש לי היום שאילתא שמתקיפים אותנו – לא אותי אישית- -

535: עוד לא.

אופיר פינס-פז: אני לא צנזור ראשי של התרבות הישראלית, בשום פנים ואופן.

אופיר פינס-פז: זה על אמן שקיבל פרס מסוים, לא פרס ישראל.

אופיר פינס-פז: יש המון פרסים במשרד החינוך, התרבות כי זה חלק מהיכולת שלך לתמוך ביוצרים באופן נקודתי, כי אין דרך אחרת לעשות זאת.

אופיר פינס-פז: השאילתא היא לגיטימית, מותר למתוח ביקורת, אבל אני לא מתכוון להיות צנזור, לעשות אוברולינג לגורמי תרבות ויצירה ואמנות.

אופיר פינס-פז: אני חושב שזה לא נכון.

מרינה סולודקין: אנחנו גם לא ניתן לך.

אופיר פינס-פז: התרבות פתוחה לביקורת.

אופיר פינס-פז: יש אנשים שמתפרנסים יפה מלמתוח ביקורת על תרבות.

אופיר פינס-פז: שני מועדים שאנחנו רוצים להתכנס אליהם בתוכנית העבודה שלנו: קודם כל, 40 שנה לירושלים.

אופיר פינס-פז: בשנה הבאה יעמוד פסטיבל ישראל בעניין הזה, נעשה אירועים מיוחדים.

אופיר פינס-פז: דבר שני, 60 שנה למדינה בעוד שנתיים.

אופיר פינס-פז: משרד התרבות מתכוון להוביל את כל הצד התרבותי של האירועים והחגיגות.

אופיר פינס-פז: גם סדר היום שלנו ושל כל התרבות הישראלית יכוון לשנת ה-60 בהרבה מובנים, כל אחד על פי תוכנית העבודה שלו: כל תיאטרון ומוזיאון.

אופיר פינס-פז: יהיה לנו הנושא הזה על סדר היום כחלק מדבר שנרצה להתכנס אליו ונרצה לייצר וליצור בו ולהשתמש בו כדי לחשוף את התרבות הישראלית כלפי העולם.

אופיר פינס-פז: ננצל התרבות הישראלית כמנוף שמחזק את מדינת ישראל.

אופיר פינס-פז: אומרים לי אנשים במשרד החוץ, שהתרבות הישראלית היא אחד הנכסים הגדולים של מדינת ישראל שכדאי לחשוף אותה; היא מסייעת מאוד למדינה בהצגת העמדות שלנו, ביצירת הקשרים הבין-לאומיים שלנו עם כל העולם.

אופיר פינס-פז: זה אחד הדברים החשובים שראוי וצריך להשתמש.

אירית פרנק: גם מבחינה כלכלית היא מסייעת לכל האזורים שהיא נמצאת בהם.

אירית פרנק: ככל שיש תרבות יותר חזקה כך יש גם מרכז כלכלי יותר חזק.

אופיר פינס-פז: אני עוד לא למדתי את הקשר הזה, אבל אני אלמד.

אופיר פינס-פז: השנה איבדנו כמה אמנים ויוצרים גדולים מאוד, כמו יוסי בנאי, שושנה דמארי, נעמי שמר, אהוד מנור, עוזי חיטמן – אנשים שהטביעו חותם אמיתי על התרבות הישראלית, כל אחד בתחומו.

אופיר פינס-פז: הדבר הזה צריך להיכנס לתוכנית העבודה.

אופיר פינס-פז: במוצאי שבת יש ערב גדול בפארק הירקון לזכרה של שושנה דמארי.

אופיר פינס-פז: אני מניח שבעצה אחת עם משפחת בנאי, אנחנו נקדיש חלק גדול מהיצירה בפסטיבל ישראל בשנה הבאה בצורה שתימצא לנכון להנצחת חלק מהמורשת הייחודית של יוסי בנאי וההקשרים הירושלמיים שלה.

אופיר פינס-פז: וגם כמובן יתר האמנים שדיברתי עליהם – חלקם הונצחו.

אופיר פינס-פז: צריך לשמור על הדברים המיוחדים מאוד שהביאו לתרבות הישראלית, והיו בין היוצרים שלנו.

אופיר פינס-פז: אני מציע שאני אציג גם את צד הספורט, ונקיים דיון משולב.

535: אם שחמט כולל ספורט.

יצחק גלנטי: ספורט כולל שחמט.

אורית נוקד: גם ברידג'.

משה גפני: זאת פעם ראשונה שיש מדע, תרבות וספורט במשרד אחד.

אופיר פינס-פז: התקציב של משרד המדע הוא כ- 120 מיליון שקלים, יש תוספות קטנות.

אופיר פינס-פז: תקציב משרד התרבות, כולל הקולנוע הוא חצי מיליארד שקל; התרבות החרדית- -

משה גפני: זה נקרא תרבות יהודית.

אופיר פינס-פז: - - כ- 70 מיליון שקל.

משה גפני: פחות.

אבשלום וילן: תלוי כמה דה-הרטוך מעביר.

משה גפני: דה-הרטוך לא מעביר שקל, זה לא חשוב מה שכתוב.

משה גפני: מה כתוב?

אופיר פינס-פז: הספורט הוא פחות מ- 50 מיליון שקל.

אופיר פינס-פז: אבל על זה צריך להוסיף את ההשפעה שיש לנו על מועצת ההימורים שמחלקת לספורט הישראלי.

אופיר פינס-פז: תלוי בכמה היא מצליחה להשיג – בין 200 ל-250 מיליון שקל.

אופיר פינס-פז: מלבד זאת יש חובות והסדרי משרד החינוך שאנחנו לא מתכוונים לוותר עליהם.

אופיר פינס-פז: בסוף כל שנה משרד החינוך, כדבר שבשגרה, העביר לתרבות ולספורט בסביבות 50 מיליון שקל.

אופיר פינס-פז: אוי ואבוי לנו ולנשמתנו אם בגלל המעבר הכסף לא יעבור כי הוא כסף שהובא בחשבון לאורך כל הדבר בתקצוב הספורט בתרבות הישראלית.

אופיר פינס-פז: אגף התקציבים מודע לכך כמובן,

אופיר פינס-פז: שרת החינוך מודעת לזה כמובן.

אופיר פינס-פז: זה כסף שצריך לדעת שהוא חלק מהתרבות והספורט ואסור בשום אופן לעשות בו שימושים אחרים.

אופיר פינס-פז: חוץ מזה יש התחייבויות ארוכות טווח, לגבי "הבימה"; לגבי מוזיאון ישראל שזה כסף אוצרי בעיקרו, בעיקר בתשתיות פיזיות או תוכניות הבראה שאנחנו במהלכן, וההתחייבויות הן רב שנתיות.

אופיר פינס-פז: מדובר על משרד שתקציבו הוא בערך 850 מיליון שקל ב- 2006, ועוד כ-250 מיליון שקל שהם בהשפעה עקיפה או דרך מועצת ההימורים או דרך התחייבויות מול האוצר.

אופיר פינס-פז: אפשר לומר שיש כמיליארד שקל במדע התרבות והספורט.

משה גפני: מה השאירו בחינוך?

אופיר פינס-פז: השאירו את החברה למתנ"סים, שזה גם עניין חינוכי וגם עניין תרבותי, את פרס ישראל , את יד ושם ואת הספריות.

משה ינון: גם רשות העתיקות עברו אלינו.

אופיר פינס-פז: נכון.

יצחק גלנטי: רשות העתיקות נמצאת במשרד המדע.

אופיר פינס-פז: ארכיאולוגיה זה גם מדע.

אופיר פינס-פז: זה רק בשלב השלישי.

אופיר פינס-פז: לא היה ויכוח על רשות העתיקות כי ברור שצריך להיות במשרד המדע והתרבות.

אופיר פינס-פז: לגבי הספורט בקצרה.

אופיר פינס-פז: יש הרבה מאוד דברים שצריך לעשות גם בספורט הישראלי.

אופיר פינס-פז: צריך לעשות רפורמה בתקצוב הספורט הישראלי.

אופיר פינס-פז: יש יותר מדי תחומים אפורים, יש תקצוב צולב, יש חוסר שיתוף פעולה בין מועצת ההימורים לבין מנהל הספורט; חייבים לאגם משאבים, חייבים לראות תמונה כוללת – זה בהחלט תפקיד שלי.

אופיר פינס-פז: אפשר לעשות את זה תוך שיתוף פעולה, ואפשר לעשות את זה בדרכים אחרות.

אופיר פינס-פז: אבל אין ספק, שהספורט הישראלי צריך ליהנות מתקציבים על בסיס של ראייה כוללת, להפחית ניגודי עניינים – יש יותר מדי ניגודי עניינים בין המתקצבים לבין המקבלים.

אופיר פינס-פז: חלק מהמתקצבים יושבים במקומות שבהם מקבלים, ואלה דברים שלא צריכים להיות.

אופיר פינס-פז: צריך לעשות סדר בכל מה שקשור בתקצוב הספורט הישראלי, ואני מתכוון ליזום רפורמה בעניין הזה.

אופיר פינס-פז: כמובן, צריך להקדיש לזה זמן, לא נעשה את זה בדעת יחיד , אלא ניקח את המומחים שעוסקים בעניין, אבל בגדול זה דבר שצריך לקרות.

אופיר פינס-פז: גם פה חשוב להעביר דגשים לפריפריה.

אופיר פינס-פז: לדוגמה, בליגת העל בכדורגל, שתי הקבוצות שירדו הן מהגליל.

אופיר פינס-פז: לא יעזור כלום.

אופיר פינס-פז: קשה הרבה יותר לקיים כל קבוצת ספורט בגליל או בנגב מאשר במרכז הארץ.

אבשלום וילן: מהי הקבוצה הכי דרומית שנמצאת בליגת העל בכדורגל?

אופיר פינס-פז: אשדוד.

אופיר פינס-פז: הממשלה צריכה להיכנס למקומות של כשל שוק, במקומות שהשוק המסודר לא עושה את זה.

אופיר פינס-פז: בעיניי, הפריפריה זה דבר שממשלה חייבת לראות בה אתגר בכל תחום שעוסקים.

אופיר פינס-פז: כשהייתי במשרד הפנים נתתי דגש גדול מאוד לפריפריה, וכשר תרבות, ספורט ומדע אני אתן דגש גדול מאוד לפריפריה.

אופיר פינס-פז: גם פה אני מתכוון לייצר אפליה מתקנת כלפי המגזר הערבי, שלדעתי, סובל מנחיתות בקבלת חלקו בנתח העוגה התקציבית של הספורט הישראלי.

אופיר פינס-פז: גם פה אני רוצה לבנות את נושא המחוננים והכשרונות הצעירים – ושוב, זה לא שלא עושים את זה, אבל אפשר לעשות עוד הרבה יותר.

אופיר פינס-פז: יש המון כשרונות שאם היינו עובדים עליהם בכל התחומים: התעמלות, אתלטיקה, מקצועות אישיים וגם בענפי כדור, היינו מגיעים לתוצאות מרשימות.

משה גפני: למה קבוצות ערביות מתוקצבות פחות?

משה גפני: זה לא הולך לפי קריטריונים?

אופיר פינס-פז: זה הולך.

אופיר פינס-פז: אבל לדוגמה, בתקציב מנהל הספורט יש דבר שנקרא סל ספורט, שמעביר כספים לפרויקטים משותפים עם רשויות מקומיות.

אופיר פינס-פז: אני מזמין אותך להכיר את התקציב.

אופיר פינס-פז: התקציב קטן- -

535: רשויות יותר חזקות תמיד מקבלות יותר.

אופיר פינס-פז: אנחנו חייבים לבדוק את עניין הסוציואקונומי- -

מיכאל מלכיאור: כשיש רשות מקומית חזקה היא מקבלת יותר.

משה גפני: או שיש לה קשרים טובים.

535: בדיוק סיבה למה הגליל והנגב מקבלים פחות.

מיכאל מלכיאור: זאת הסיבה למה בליגת העל יהיה מאוד קשה לך להצליח, כי אמרת בהתחלה שאתה לא יכול להתמודד עם הכסף הגדול שנכנס לקבוצות הגדולות ולא לאלה שבפריפריה.

מיכאל מלכיאור: אין אפשרות בתקציב להתמודד עם זה.

אופיר פינס-פז: יש כלים לסייע.

אופיר פינס-פז: במסגרת הקריטריונים שקיימים במשרד גם בתחומי התרבות והספורט צריך לתת דגש, משקל יתר, לפריפריה.

אופיר פינס-פז: דיברנו על מחוננים.

אופיר פינס-פז: אנחנו מדברים על אקדמיה למחוננים.

אופיר פינס-פז: זה כבר עובד בקטן, אנחנו רוצים שזה יעבוד בגדול.

אופיר פינס-פז: לוקחים ילדים שמאתרים אותם בענפים כאלה ואחרים, מבקשים רשות מההורים ומהם; מביאים אותם לאקדמיה שנותנת בית-ספר הכי טוב בעולם, נותנת את המאמנים הכי טובים ואת המדריכים הכי טובים, את הדברים הכי מודרניים, את החשיפה לעולם, את המעקב הצמוד ברמה ספורטיבית תזונתית.

אופיר פינס-פז: יש גילאים שונים, כל ענף אחרת.

אופיר פינס-פז: אפשר ליצור מערכת שלוקחת ילד מגיל מאוד צעיר – זה תלוי בענפים, אבל אפילו מבית יסודי, תיכון.

אופיר פינס-פז: יכול לבנות מסלולים לשנים קדימה.

אופיר פינס-פז: זה כמובן מבוסס על בגרות, אבל על הצלחות מאוד גדולות ברמות.

אופיר פינס-פז: נבנה לכל אחד את המעטפת שלו.

אופיר פינס-פז: אנחנו מדברים על זה שאנשים יגמרו תואר ראשון עד השמינית במדע.

אופיר פינס-פז: בתרבות נבנה אלמנטים שמתאימים לציור, לפיסול, לאמנות פלסטית, למחול; ובספורט המדדים יהיו אולימפיאדה, אליפויות עולם, אליפויות אירופה.

אבשלום וילן: הכל במסגרת ההרחבה בווינגייט?

אופיר פינס-פז: חלק גדול יהיה הרחבה בווינגייט, הם לומדים בשפיים.

אופיר פינס-פז: אבל אני גם מדבר על לקחת למקום אחר: נעורים, הכפר הירוק.

אופיר פינס-פז: לקחת מקום ולהפוך אותו לאקדמיה למחוננים בישראל במדע, בספורט ובתרבות – אינטרדיסציפלינרי, לא רק תחום אחד.

אופיר פינס-פז: רב-תחומי.

אופיר פינס-פז: נראה איך עושים את זה, זה רעיון שקורם עור וגידים, אני לא רוצה לרתום העגלה לפני הסוסים, אבל זה בהחלט דבר שאנחנו מתכוונים אליו.

אופיר פינס-פז: מדינת ישראל צריכה לעבוד היום על אולימפיאדת 2016 , כך עובדים ברצינות.

אופיר פינס-פז: היא צריכה לעבוד לא רק על מה שמחר בבוקר, אלא לתכנן צרכים ארוכי טווח.

טלב אלסאנע: - - -

אופיר פינס-פז: במסגרת יום העיון שקיימתי אתמול נחשפתי לסקר שטען שבכל העולם, 87% מהספורטאים הגדולים באו מהפריפריה במדינות שלהם.

אופיר פינס-פז: פריפריה היא לא תמיד גיאוגרפית, היא יכולה להיות סוציו-אקונומית, היא יכולה להיות תרבותית, הגירה.

אופיר פינס-פז: 87% מהספורטאים בעולם באו מהפריפריה של המדינה במובן הרחב של המילה.

אופיר פינס-פז: יש להם מוטיבציה, רצון להצליח, רצון להיות, רצון לעשות דרך הספורט, דרך התרבות, דרך המדע.

אופיר פינס-פז: לכן ההשקעה בפריפריה היא במובן הרחב של המילה, לא רק גיאוגרפית.

אופיר פינס-פז: לגבי כללים בספורט.

אופיר פינס-פז: אמרתי בהזדמנות מסוימת שאין לי כוונה להרוס את מרכזי הספורט בישראל, ואני חוזר ואומר שאין לי שום כוונה לכך.

אופיר פינס-פז: אבל צריך לייצר תהליכים של דמוקרטיה בספורט הישראלי ובהתנהלות שלו.

אופיר פינס-פז: היום אפילו אפשר לעבור קופות חולים, אבל אי-אפשר לעבור בין מרכזי ספורט.

אופיר פינס-פז: זה מצב אנכרוניסטי בעיניי.

קריאה: מה זאת אומרת?

אופיר פינס-פז: אני היום "מכבי", ואני רוצה להיות "הפועל" או "בית"ר" – אני יכול לעמוד על הראש.

אופיר פינס-פז: אין דבר כזה.

אופיר פינס-פז: התקנון אומר שאתה יורד להיות הקבוצה האחרונה בליגה האחרונה.

מיכאל מלכיאור: גם אדם פרטי שרוצה, מבטלים לו את האפשרות להשתתף.

אופיר פינס-פז: מכיוון שאי-אפשר לעבור קורים דברים מטורפים.

אופיר פינס-פז: למשל, יש בחור מדהים במכבי – איזי שרצקי – שהחליט לעשות מעשה בקריית שמונה, אבל מה לעשות ששם זה הפועל קריית שמונה.

אופיר פינס-פז: אי-אפשר לשנות את השם כי אם תשנה את השם, תשנה את הקבוצה וחוזרים לליגה הרביעית.

אופיר פינס-פז: אז הוא איש מכבי שמטפח קבוצה של הפועל.

אופיר פינס-פז: זה דבר מאוד יפה אבל אבסורדי- -

משה גפני: מה ההיגיון?

אופיר פינס-פז: זה לא היגיון, זה כוח.

אבשלום וילן: אני אשאל שאלה שאסור היום לשאול: מה ההבדל העקרוני בין "הפועל", "מכבי" ו"בית"ר"?

מיכאל מלכיאור: לא ניכנס יותר לעומק.

ירמי אולמרט: מה הקשר בין הפועל חיפה לבין רמת השרון- - -

מיכאל מלכיאור: יש לי הרבה ניסיון בתחום הזה.

מיכאל מלכיאור: זה דבר פסול.

מיכאל מלכיאור: ההכרזה שצריך לבטל את זה היא טובה מאוד.

משה גפני: זה קיים גם במדינות בעולם או רק בישראל?

מיכאל מלכיאור: לא.

יהודית גידלי: זה מימי ההסתדרות.

אופיר פינס-פז: לא כדאי כרגע להרחיב את הדיון, יהיו לנו עוד הזדמנויות.

אופיר פינס-פז: אבל הדוגמה של ירמי אולמרט מראה כמה הדבר אבסורדי: מה הקשר בין חיפה לרמת השרון, איך עושים אגודת ספורט משותפת – כל מיני תרגילים כדי להיעזר במשהו, וזה הופך את העניין קצת למגוחך.

משה גפני: יש לך כוח לטפל בזה?

535: בשביל זה צריך חקיקה.

אופיר פינס-פז: במקרה הקיצוני אפשר לחוקק, במקרה הלא קיצוני – אפשר לשנות תקנונים של איגודים.

אופיר פינס-פז: הכוונה שלי היא לעבוד בשיתוף פעולה.

אופיר פינס-פז: אני יודע שיש הרבה חברים במרכזים שחושבים כמוני, זה לא שאני עכשיו אומר משהו שאין לו בסיס.

אופיר פינס-פז: אנחנו עובדים יחד, אנחנו בעד העניין, אנחנו לא משני צדי המתרס.

אופיר פינס-פז: אני לא אהיה אף פעם משני צדי המתרס.

אופיר פינס-פז: אני אוהב את הספורט הישראלי, יש הרבה אנשים שמנהלים את הספורט הישראלי בהתנדבות, מתוך עצמם.

אופיר פינס-פז: אני לא מוכן לדרוס אף אחד, שיהיה ברור.

אופיר פינס-פז: אבל צריך לעשות שינויים שחייבים לעשות אותם ביחד, ואני בטוח שנמצא את הדרך לקדם.

אופיר פינס-פז: עוד דבר שחייבים לשנות.

אופיר פינס-פז: היום בספורט הישראלי לא בכל המקומות אפשר לומר: אני משה, אני מצביע בעבור דני, חיים שמשון ויעקב, ואני אומר מה יהיה והולך הביתה.

אופיר פינס-פז: הצבעה בידי שליח, לא של הקבוצה.

אופיר פינס-פז: אומר: אני משה, אשדוד שלחו אותי.

אופיר פינס-פז: אבל אם אני כאשדוד יכול לייצג עפולה, ירושלים, בגלל הסדרים כאלה ואחרים זה לא מקובל עליי.

אופיר פינס-פז: אדם יצביע בשם מה שהוא מייצג.

אופיר פינס-פז: אני מתנגד שב-2006 הדברים מתנהלים דרך שליח שמקבל תכתיב- -

קריאה: ייפויי כוח.

אופיר פינס-פז: ייפויי כוח מרחיקי לכת.

יצחק גלנטי: יש לי חור בהשכלה, הצבעה למה?

אופיר פינס-פז: לכל דבר: הרכב של הוועד האולימפי, הרכב של כל איגוד ספורט, התאחדות – כל מוסדות הספורט בישראל נקבעים באמצעות שליחים במקום בהצבעה של החברים.

אופיר פינס-פז: תארו לעצמכם שחברי כנסת היו שולחים שליחים, שאני אייצג את גפני, גפני ייצג אותי – עד כדי כך, אנחנו לא מאותה מפלגה.

אופיר פינס-פז: צריך לשנות את זה.

אורית נוקד: מה היה הרציונל לזה, מישהו יודע?

אופיר פינס-פז: לנהל דבר עם דמוקרטיה חלקית, זה תמיד יותר נוח.

אופיר פינס-פז: אפשר להבין, צריך לשנות את זה.

אופיר פינס-פז: הדבר השלישי, המלחמה בעד ההגינות בספורט וכנגד הגזענות בספורט.

אופיר פינס-פז: הכנסת עסקה בזה,לאבו וילן הייתה תרומה גדולה בעניין הזה, ולא רק לא – ללא מעט חברי כנסת.

אופיר פינס-פז: עשו לא מעט דברים בשנים האחרונות אבל לא מספיק.

אופיר פינס-פז: צריך לעשות יותר, גם במלחמה בגזענות, שהולכת ומתפשטת בקרב קהלים, על פי הסקר שעשתה הקרן החדשה לישראל.

אופיר פינס-פז: האלימות דווקא הופחתה ברוך השם בשנה האחרונה, ואני רואה בזה בשורה טובה, אבל השאלה היא האם זה זמני או קבוע.

אופיר פינס-פז: בכל אופן, זה יהיה על סדר היום שלנו.

אופיר פינס-פז: מנהלי מחלקות, מנהלי איגודים – כל נושא הניהול; אמרתי על התרבות ברמז, אומר גם על הספורט.

אופיר פינס-פז: גם ספורט צריך לנהל.

אופיר פינס-פז: זה לא רק כוכבים וספורטאים, צריך לנהל ניהול כספי תקין ויעיל וכלכלי אנחנו ננסה לעזור.

אופיר פינס-פז: מנהל רשות ספורט או מחלקת ספורט בעירייה, כמו שדרושים שגזבר העירייה יהיה עם כישורים, אני רוצה שגם מנהל ספורט בעירייה יהיה עם כישורים.

אופיר פינס-פז: זאת זכות אלמנטרית.

אופיר פינס-פז: או מנהל מחלקת תרבות בעירייה יהיה אדם עם רקע ענייני, עם ניסיון חיים, עם יכולות, ולא מינוי שאין לו ידיים ורגליים מבחינה עניינית ומקצועית.

אופיר פינס-פז: הדברים האלה יכולים להתקדם, ואני רואה בהם דבר חשוב.

אופיר פינס-פז: תִכנון מתקני ספורט: במדינת ישראל מתבצע פשע לאומי הרבה שנים, ואף אחד לא משלם עליו מחיר ולא הולך לבית סוהר.

אופיר פינס-פז: מיליארדים בוזבזו על פופוליזם, על פוליטיקה בגרוש ועל חוסר ראייה עניינית.

אופיר פינס-פז: הקימו כאן אולמות ספורט, יש אלפי אולמות בישראל, אף אחד לא שווה לירה.

אופיר פינס-פז: יש פה על כף יד אחת מגרשי ספורט תקניים על פי התקן האירופי, אין פה בריכת שחייה תקנית אחת בכל מדינת ישראל.

535: בריכת ירושלים לא תקני?

535: כל בוקר אני הולך- -

אופיר פינס-פז: הכול זה עצימת עיניים.

אופיר פינס-פז: עכשיו בונים את הבריכה התקנית הראשונה בישראל.

אופיר פינס-פז: הפיס, הטוטו, כל הדברים האלה אמרו: נעשה בזול,העיקר שראש העיר יוכל להתגאות שבנו לו.

אופיר פינס-פז: מה בנו לך?

אופיר פינס-פז: לא שווה כלום, קטן מדי, לא מוצלח, אי אפשר להשתמש.

ג'מאל זחאלקה: כמה בריכות אולימפיות יש בארץ?

טלב אלסאנע: אפילו את זה לא בונים.

אופיר פינס-פז: זה לא לשימוש, אי-אפשר להשתמש בזה.

אופיר פינס-פז: אתה יודע כמה מגרשים בארץ קטנים מדי, לא במידות של הספורט?

אופיר פינס-פז: אף אחד לא משלם על זה.

אופיר פינס-פז: מיליארדים בוזבזו.

אופיר פינס-פז: אנחנו רוצים לקבוע תקן מחייב, שנהפוך בחקיקת משנה, שמי שיעשה משרדים לא על פי תקן מסודר, יעבור על החוק.

אופיר פינס-פז: ההבדלים בין הסכומים בין מגרש תקני ללא תקני הם לא כה גדולים, אבל לצערי- -

ג'מאל זחאלקה: לתקן זה הרבה יותר קשה.

ג'מאל זחאלקה: להרחיב בריכה – קשה.

אופיר פינס-פז: אני רואה פוטנציאל עצום במה שקורה בבתי הספר.

אופיר פינס-פז: התאחדות הספורט בבתי-הספר זה מכשיר חשוב שצריך לחזק; צריך לחזק את ליגות הספורט בבתי הספר.

אופיר פינס-פז: אני גם מציע לעבור גם לליגות קולג'ים.

אופיר פינס-פז: יש היום אוניברסיטאות ומכללות בהיקפים כאלה שאנחנו מוכרחים ללכת היום כי אחרת אנחנו מאבדים את הספורטאים הכי טובים בעולם.

אופיר פינס-פז: הספורטאים הכי טובים בישראל הם במלגות בקמפוסים באירופה ואמריקה.

אופיר פינס-פז: אם לא נעבור לליגות קולג'ים בהתעמלות, באתלטיקה, בכדורסל ובכדורעף ובכדורגל אנחנו נאבד הרבה אנשים טובים.

אופיר פינס-פז: יש מספיק בתי-ספר להשכלה גבוהה שאפשר להכניס את זה למסלול אמיתי, וזה אחד הדברים שאני אנסה ליזום.

טלב אלסאנע: תקציבים.

אופיר פינס-פז: דיברתי על תקציב.

אופיר פינס-פז: ספורט חופים: אנחנו רואים דבר נפלא בכל מה שקשור לספורט העממי.

אופיר פינס-פז: גם האולימפיאדות מחזקות את הענפים האלה, אבל גם ענפים אחרים בדרך.

אופיר פינס-פז: יש המון חופי רחצה, הרבה שטח חוף נהדר, יש לנו מזג אוויר מצוין.

אופיר פינס-פז: אני מקווה שתוך זמן לא ארוך תוכלו לראות אנשים משחקים כדורגל ב-2:00, טניס ב- 1:00 לפנות בוקר על חוף הים בתל-אביב, בבת-ים, בהרצליה, בחיפה, באשדוד, ובכל מקום בארץ.

אופיר פינס-פז: זאת השקעה קטנה, מאוד אטרקטיבי בכל העולם- -

535: גם כאן אנחנו לא תקניים.

535: Copa-Cabana הרבה יותר ארוכה מהרצליה- -

קריאה: ייקח לך זמן להיות Copa-Cabana.

מיכאל מלכיאור: ,תודה רבה לאופיר.

מיכאל מלכיאור: אנחנו נעשה דיון קצר, כי להרבה מאוד מהנושאים ניכנס לעומק.

מיכאל מלכיאור: בעצמי אני רוצה להעלות חלק מהדברים שהם קשורים גם למשרד החינוך וגם למשרד הספורט, ונצטרך לחבר ביניהם בוועדה.

מיכאל מלכיאור: דיברת על פיתוח המחוננים והאליטה, זה ודאי חשוב בספורט תחרותי- -

משה גפני: הוא לא אמר אליטה, אלא מחוננים.

מיכאל מלכיאור: מחוננים זה אליטה, אני מוכן להתווכח איתך על זה.

ג'מאל זחאלקה: תלוי איך מגדירים אליטה.

מיכאל מלכיאור: גם במקומות שיש הכי הרבה ספורט עממי, יש גם הכי הרבה מחוננים ואליטה.

מיכאל מלכיאור: אם רוצים לטפח – גם נכון לגבי התרבות – טוב לקחת את הבודדים ולמצוא אותם ולטפח אותם, אבל כמו כל דבר – לא נכון לעשות במנותק מהדברים הבסיסיים.

מיכאל מלכיאור: פה אני רואה בעיה מאוד גדולה.

מיכאל מלכיאור: אני די נבהלתי מהמקום שבאתי, כי ראיתי שיש בתי ספר שאין בהם אולמות ספורט.

מיכאל מלכיאור: עשיתי בדיקה השבוע ומתברר שחסרים 1,800 אולמות ספורט בבתי ספר בישראל.

מיכאל מלכיאור: זה דבר שלא קיים בשום מקום, ולא רק זה – גם אולמות הספורט שקיימים, חלק גדול, לא מתאימים בגודל.

מיכאל מלכיאור: למשל, אין מקלחות.

מיכאל מלכיאור: אמנם אני בא ממדינות "יותר חמות", שם ברור שצריך מקלחת, אבל אין בית-ספר אחד שאין בו מקלחות.

מיכאל מלכיאור: פה זה פשוט לא קיים, הילדים מסתובבים אחר-כך כל היום עם זיעה.

מיכאל מלכיאור: אלה דברים בסיסיים ביותר, לא לוקסוס.

מיכאל מלכיאור: לגבי התרבות העממית, אני לא יודע אם זה תחתך או משרד החינוך.

מיכאל מלכיאור: אבל אחד מהדברים שאנחנו גדלנו עליהם בדנמרק היה שכל תלמיד משתתף חינם במספר הצגות – לא הצגות מיוחדות לילדים – אלא מספר הצגות תיאטרון כל שנה.

מיכאל מלכיאור: יש לו מספר, יכול לבחור ביניהם, הדבר הזה לא קיים, אנחנו בדקנו.

מיכה ינון: יש סל תרבות.

מיכאל מלכיאור: אני יודע שיש סל תרבות, אני לא מדבר על זה.

מיכאל מלכיאור: אני מדבר על זה שתלמיד, על-פי בחירתו, יכול 8 פעמים במשך עונה לראות הצגה; עושים הצגות מיוחדות בכל בתי התיאטרון הגדולים: "הבימה" וכו'.

מיכאל מלכיאור: עושים אחר הצוהריים הצגה מיוחדת, והשחקנים משחקים בסכום מופחת וזה נותן אפשרות לכל תלמיד לראות כל שנה 8 הצגות.

מיכאל מלכיאור: הדבר הזה לא קיים.

מיכאל מלכיאור: אני יודע בדיוק מה כולל סל התרבות במדינת ישראל.

מיכאל מלכיאור: אין שום דמיון למה שיש היום לבין התוכנית הזאת.

מיכאל מלכיאור: זה דבר ראוי לליבון.

מיכאל מלכיאור: יכול להיות דחיפה מאוד גדולה.

מיכאל מלכיאור: עוד נושא אחד להעלות – קצת כאוב אצלי, ויודעים את זה אנשים שטיפלו בזה במשרד החינוך.

מיכאל מלכיאור: אחת הסיבות שלא מוצאים כשרונות ספורט היא שלפחות 40% מילדי ישראל שומרים שבת,ומכיוון שכך הם לא יכולים להגיע להישגים בספורט, כי ברגע שמגיעים לגיל שהתחרויות בשבת, אומרים להם: אם אתם שומרים שבת, אתם בחוץ.

מיכאל מלכיאור: ראיתי את זה אצל ילדיי שהיו אלופי ישראל בענפים שונים, וכשהגיעו לגיל 14-15 אמרו: אתם לא יכולים להיות בנבחרת ישראל כי אתם שומרים שבת.

אופיר פינס-פז: לכן מרכז אליצור בפשיטת רגל.

מיכאל מלכיאור: זה אחד המרכזים שאתה לא יכול לעבור מהם בגלל התקנות שדיברת עליהם.

535: צריך יום ראשון חופש, אז יהיה אפשר.

מיכאל מלכיאור: אני לא בעד כפייה דתית בחקיקה, אני בהסכמה מלאה לגבי זה עם חבר הכנסת גפני- -

משה גפני: הרב מלכיאור, אני הפסקתי לשחק - -

מיכאל מלכיאור: אני מדבר על עיקרון שמראש אומרים ש-40% מילדי ישראל לא יכולים להיות בנבחרות, וודאי שיש בהם גם כשרונות כמו שיש בפריפריה.

מיכאל מלכיאור: לצערי, במשרד החינוך לא הצלחנו להזיז מאומה בתחום, אבל צריך לעשות.

מיכאל מלכיאור: אולי חלק מהפתרון זה שינוי כללי של יום ראשון, אבל גם לפני השינוי הזה.

יוסף שגל: - - לא הפריע להיות אלוף העולם.

מיכאל מלכיאור: זאת חובה שהבטחתי לילדיי ששילמו מחיר אישי של כשרונות מאוד גדולים, אולי היו יכולים גם להגיע לאולימפיאדות.

מיכאל מלכיאור: בגיל הזה אומרים לאלופי ישראל שהם לא יכולים להיות בנבחרת מכיוון שהם דתיים.

מיכאל מלכיאור: על קצה המזלג כמה נושאים.

מיכאל מלכיאור: תרשום אותם.

מיכאל מלכיאור: יש כמה חברי כנסת שביקשו לדבר.

אופיר פינס-פז: ב-11:00 אני חייב להיות במליאה בגלל השאילתא.

אופיר פינס-פז: חבר הכנסת גלנטי, בבקשה.

יצחק גלנטי: אני מברך את כבוד השר על הבחירה שלו כשר המדע, הספורט והתרבות.

יצחק גלנטי: אין לי צל של ספק שיש פה חיבור מצוין בין שלושת הדברים.

יצחק גלנטי: אבל הייתי אומר שאני לא שמעתי ממך התייחסות לענפי ספורט שהם עובדה קיימת.

יצחק גלנטי: נכון שהספורט העממי, יש לו דרגת חשיבות עליונה, אבל הייתי רוצה להתרכז ביותר ענפי ספורט שהתפתחו מלמטה, והם אינם ממוסדים, והם מהווים בעיה רצינית ביותר.

יצחק גלנטי: קודם כל, הנושא של הספורט המוטורי: אני כבר לא מדבר על נוער ועל מבוגרים, אלא אפילו ילדים שאם רוצים או לא רוצים הם אכן מבצעים את הספורט – בטרקטורונים בשטח או על הכבישים, במכוניות של אבא או ביום שישי-שבת.

יצחק גלנטי: זאת עובדה קיימת שאין להתעלם ממנה, והיא שייכת גם לנושא של תאונות וגם לנושא של חינוך וספורט.

קריאה: אבל זה לא ספורט מוטורי.

יצחק גלנטי: אמרתי שיש ענפי ספורט שאינם ממוסדים, וצריך להתייחס אליהם ולמצוא להם צורת מיסוד.

יצחק גלנטי: שאם לא כן, בנפשנו הדבר, ובוודאי בנפש ילדינו.

יצחק גלנטי: לנושא של הספורט הלא ממוסד, או ממוסד באופן חלקי, אני יכול להוסיף גם נושאים כמו ספורט אתגרי, תעופה, צניחה, סנפלינג, צלילה, שיט, גלישה; ובוודאי שבכל הנושאים האלה שהם באמת מעניינים הרבה יותר את בני הנוער, ואנחנו לא מתייחסים אליהם – יש גם לעודד אותם.

יצחק גלנטי: קודם כל לבנות להם אפשרויות מתאימות בצורה מבוקרת, ושנית לעודד אותם להגיע להשתתפות בתחרויות בין-לאומיות.

יצחק גלנטי: מעבר לכך, השאלה שאנחנו צריכים לשאול עצמנו היא מהיכן מתחילים את נושא חינוך וספורט ביחד.

יצחק גלנטי: בשבוע שעבר ראינו כתבה בטלוויזיה מה קורה במגרשי משחקים של עיריות כאשר הם משמשים תחומי סכנת נפשות לילדים.

יצחק גלנטי: אמנם זה שייך לעירייה, אבל השאלה היא אם אין מקום לשייך אותם לתחומי ספורט, אולי מהגן.

יצחק גלנטי: אבל מה שברור הוא, שזה נושא שנופל בין הכיסאות ויש לתת עליו את תשומת הלב.

מיכאל מלכיאור: ברור שהשר לא התייחס לכל ענפי הספורט, ולאולימפיים ולא אולימפיים.

מיכאל מלכיאור: אגב, העברנו חוק לגבי הספורט המוטורי, מרוצי מכוניות.

מיכאל מלכיאור: עבדנו קשה גם במשרד החינוך וגם בכנסת הקודמת.

535: כמה הערות.

535: זה מפגש ראשון שלנו בנושא הזה.

535: אני יכול להגיד מתוך ניסיוני שאחרי משרד הפנים אתה תיהנה בכל משרד, הכל יהיה קטן עליך.

535: במיוחד במשרד שכל כך מתאים לשר, השתלבות של איש ספורט.

535: אחרי כאב הראש והמתח ומצבים שאתה יכול רק להפסיד, כל מה שאתה תעשה רק ירדו עליך.

535: Lose-lose situation.

535: כל העוזרים שלי נהנו אחר כך בכל משרד.

535: זה משרד מתאים לך – יש ספורט, תרבות, ואנחנו מאחלים הצלחה.

535: דיברת על פסטיבל ירושלים ועולים חדשים.

535: צריך לדאוג שמוסדות התרבות של ירושלים לא יפשטו רגל לגמרי.

535: המצב הוא מאוד קשה.

535: אתה יכול לעשות השוואה בין מה שקורה בין מוסדות תרבות בתל אביב וירושלים, אין מה להשוות.

535: מכל מיני סיבות ברורות לך בתור שרה פנים לשעבר, כמו תמיכה וכדומה.

535: הזכרת את "הבימה", ואתה לא יכול להזכיר אף מוסד בירושלים שמקבל אותה תמיכה.

535: כאשר התפטרתי מהממשלה, היה מצב קטסטרופלי, ואני לא חושב שהשתנה במשך שנה.

535: אתה נגד צנזורה, ואנחנו יכולים להיות גאים שמצד אחד אנחנו נגד צנזורה, מצד שני דברים כמו גזענות – אם להשוות עם מערב אירופה, אנחנו במצב יותר טוב, אבל צריך לטפל.

535: לא במקרה לא היו לנו תופעות כמו קריקטורות של מוחמד.

535: זה שאנחנו נגד צנזורה, ויחד עם זה מגלים מספיק רגישות בנושאים מסוימים, מזה לא נובע שצריך לתת תמיכה.

535: דבר אחד שאתה לא עושה צנזורה.

535: דבר שני הוא שאתה נותן תמיכה לאויבי ישראל, אלה שחושבים שמדינת ישראל לא צריכה להתקיים.

535: כאשר מדברים על פסטיבל והזמנת אנשי תרבות, לאור המצב היום שיש אנשים במערב שאומרים בפומבי שמדינת ישראל היא טעות, שהיא לא צריכה להתקיים, ולכן לפחות לא להשקיע כסף של המדינה כדי לתמוך בהם.

535: לא הזכרת את השחמט כאשר דיברת על ספורט, למרות מאמציי.

535: מטרת החיים שלי לנצח אותך בפינ- פונג, לא בשחמט, ואני בכיוון.

535: אחד מהפספוסים הגדולים של ישראל הוא שפתאום קיבלנו זריקה שאף מדינה בעולם לא קיבלה: כוחות שחמטאים, כמעט לא ניצלו כדי להפוך לאחד הכלים של התרבות הישראלית.

535: זה אחד מהפספוסים.

535: יש עוד כמה הערות, אבל בהזדמנויות אחרות.

מיכאל מלכיאור: כל חברי הכנסת של הוועדה באים לישיבות.

מיכאל מלכיאור: זאת ישיבה חמישית השבוע.

מיכאל מלכיאור: חבר הכנסת טלב אלסאנע, בבקשה.

טלב אלסאנע: אני מצטרף לברכות, מאחל הצלחה.

טלב אלסאנע: השר התייחס בדבריו לפערים הקיימים שלדעתי גרמו לכך שכמעט אין מוסדות תרבות,אין תיאטרונים, אין קבוצות כדורגל, אין עידוד של ענפים האלה, וזה עקב מדיניות שמתעלמת מהצרכים של האוכלוסייה הערבית.

טלב אלסאנע: אם שואלים מספר אנשים מהמגזר הערבי, המאיישים מחלקות או אגפים, שיכולים להשפיע על המדיניות הכוללת, כמעט אין ייצוג.

טלב אלסאנע: לא מקרי שהקבוצה היחידה שהייתה ירדה.

טלב אלסאנע: בנגב בכלל אין אפילו בליגה הארצית.

מיכאל מלכיאור: אבל נצרת עלתה.

מיכאל מלכיאור: לא רק יורדים.

מיכאל מלכיאור: גם סכנין הגיע בכל זאת.

טלב אלסאנע: יש גם הרבה תחומים של תרבות לאוכלוסייה הערבית שלא נכללת ולא מטפחים אותה.

טלב אלסאנע: צריך לבנות מוסדות רב תכליתיים שיעודדו את התרבות ואת האמנות הערבית.

טלב אלסאנע: בנגב אפשר לטפח מרוצי סוסים.

טלב אלסאנע: זה ספורט חשוב, ואפשר להקים בתי-ספר לרכיבה וכל הדברים האלה.

אופיר פינס-פז: אתה מוכן לתת לנו שטח?

טלב אלסאנע: אין בעיה.

טלב אלסאנע: לנגב שהוא 80% משטח המדינה, אנשים לא מגיעים, שיגיעו על סוסים.

טלב אלסאנע: לא חסר מקום.

טלב אלסאנע: בנוסף לרצון הטוב צריך לתת קצת כסף ותקציבים.

טלב אלסאנע: לדעתי, המצב יהיה אחרת מבחינת הספורטאים ואנשי התרבות שאפשר להצמיח.

טלב אלסאנע: יש הרבה כישורים שלדעתי לא נותנים הזדמנות.

מיכאל מלכיאור: אני מבטיח שיהיו עוד דיונים.

מיכאל מלכיאור: אני מקווה שהשר והמנכ"ל ישתתפו בהם.

מיכאל מלכיאור: פשוט אין זמן.

פיני קבלו: אני מברך את השר.

פיני קבלו: במשרד הפנים, עד שהתחיל ללמוד הנושא ולעשות עבודה הוא התחלף.

פיני קבלו: אני מקווה שתמשיך ארבע שנים ותיישם את מה שהצגת כאן בפני הוועדה.

פיני קבלו: אני מאחל הצלחה.

פיני קבלו: בשלטון המקומי החלטנו להקים מחלקת ספורט, שבו נפעל מאחר שמרבית הספורט מתרחש ברשויות המקומיות, ואנחנו כמעט לא שותפים בכל הרמות הארציות שמוכרעים בהן הנושאים.

פיני קבלו: לכן גם אנחנו רוצים להיות מעורבים באותן אגודות שבהן מתנהלות ההחלטות לגבי קבוצות, לגבי נציגים בכל מקום, ואנחנו רוצים להיות שותפים, כי אנחנו יודעים מה הספורט עושה בתוך היישובים.

פיני קבלו: נבנו לטובת העניין מבני ציבור, ואנחנו רוצים.

פיני קבלו: הנושא של הספורט בין גדרה לחדרה – כך רואים את כל ענפי הכדורגל.

פיני קבלו: יש מועדון שקשה להתייחס אליו.

פיני קבלו: כל הקבוצות בפריפריה שהקימו מגרשים מצאו עצמם למטה, וכל קבוצה שיורדת מליגת העל, זה פשוט לא נעצר.

פיני קבלו: לכן צריך לתת לעניין הזה תשובה, כי בפריפריה צומחים הספורטאים הטובים.

פיני קבלו: אולי כדאי לחשוב על מפת ספורט מרחבית שאולי רשויות מקומיות יוכלו להתחבר ולהקים קבוצות משותפות באותן ליגות כי התקציבים מאוד משמעותיים.

פיני קבלו: הספורט ביישובים האלה פשוט משנה את גאוות היישוב, ראינו את זה בסכנין, בנצרת עלית, בבית שאן.

פיני קבלו: חבל שלא מצליחים להישאר הרבה זמן בליגה.

פיני קבלו: זה יוצר מפח נפח מאוד קשה וצריך לתת לזה פתרון.

ג'מאל זחאלקה: שתי הערות כלליות.

ג'מאל זחאלקה: מצפה מהשר פינס לייצב את המשרד.

ג'מאל זחאלקה: זה שפעם התרבות פה, הספורט פה, תראה איך צריך להיות המשרד, במרכז התרבות.

ג'מאל זחאלקה: אני חושב שצריך להיות שר תרבות בארץ.

ג'מאל זחאלקה: צריך לייצב את זה כדי שיהיה משרד כזה, שתמיד קיים.

ג'מאל זחאלקה: שווה לעשות עבודה בנושא.

ג'מאל זחאלקה: דבר שני, אני מציע למר פינס ללמוד מניסיונו במשרד הפנים.

ג'מאל זחאלקה: התקופה הייתה קצרה, והוא ראה שבחודשים האחרונים, בדברים שנדחו,הוא לא יספיק לעשות כי אין זמן, הולכות להיות בחירות.

ג'מאל זחאלקה: אני מציע לו להתחיל מעכשיו לעשות דברים שהוא רוצה לעשות.

ג'מאל זחאלקה: אני בטוח שחלק מהם אף אחד לא יעשה, כי יכול להיות שבעוד שנתיים יהיו בחירות, והוא יחשוב שהוא יכול לעשות את זה בעוד שלוש שנים והוא לא יעשה את זה.

ג'מאל זחאלקה: אף שר שיבוא לא יעשה את זה, ואני מתכוון לכמה דברים חשובים: צריך לייצב את ספורט מרוצי הסוסים.

ג'מאל זחאלקה: זה ספורט מאוד חשוב, יש בו אלפי אנשים- -

אופיר פינס-פז: בגלבוע עושים את הראשון.

אורית נוקד: יש גם באורים.

ג'מאל זחאלקה: צריך לזה חקיקה, לעשות את זה סטטוטורי.

ג'מאל זחאלקה: עכשיו זה נעשה בצורה פרטיזנית.

מיכאל מלכיאור: יש הרבה מתנגדים לזה גם.

ג'מאל זחאלקה: אין מרוצי סוסים בלי הימורי סוסים.

ג'מאל זחאלקה: ככה זה.

אופיר פינס-פז: יש מועצת ההימורים.

ג'מאל זחאלקה: לכן צריך לייצב את זה.

ג'מאל זחאלקה: חקרתי הנושא, יש לי תיקים כאלה, אני מוכן להעביר לך אותם.

רונית תירוש: נעלה על זה דיון נפרד.

ג'מאל זחאלקה: אני רק רוצה לתת כותרת.

ג'מאל זחאלקה: דבר נוסף: צריך סוף סוף שיהיה לאוכלוסייה הערבית בארץ אולם תיאטרון, היכל תרבות ראוי לשמו.

ג'מאל זחאלקה: צריך להתחיל עכשיו, לא לדחות ולהגיד שזאת תוכנית חומש, שבסוף לא תהיה.

ג'מאל זחאלקה: צריך ללכת על דברים גדולים כדי שתטביע חותמך על משרד התרבות והספורט, והעבודה שלך תראה עד כמה המשרד הה חשוב.

ג'מאל זחאלקה: תודה רבה.

אורית נוקד: אני רוצה לברך את השר שלנו, אופיר.

אורית נוקד: אני מכירה אותו גם אישית וגם זכיתי לעבוד איתו בכנסת, והוא פרלמנטר מעולה, היה שר טוב מאוד, ואני בטוחה שהוא יצליח.

אורית נוקד: מה גם, שהנושאים של תרבות וספורט באמת קרובים ללִבו.

אורית נוקד: הספורט לגוף, והתרבות לנפש.

אורית נוקד: תקציב זה דבר חשוב מאוד אם רוצים לעמוד בכל האתגרים.

אורית נוקד: הדגש על הפריפריה הוא נכון, וכמובן גם טיפוח הכשרונות.

אורית נוקד: אני רוצה להדגיש התייחסות לא רק למגזרים האלה, אלא גם לתקופות השונות בחיי אדם: ילדות, הגיל שבו אדם ותיק.

אורית נוקד: צריך כל הנושאים האלה פלוס הנושא של ספורט לנכים ואנשים בעלי צריכים מיוחדים, חייבים גם כן לתת לו תשומת לב ראויה.

אורית נוקד: נושא נוסף, קשור לתרבות: לשימור אתרים צריך לתת חשיבות מיוחדת.

אורית נוקד: אם לקחת רשות העתיקות, בוודאי שאני סומכת שגם הנושא הזה נוכל לתקצב ולשמר מה שהיה לנו.

אורית נוקד: בטיחות בספורט זה נושא חשוב, ולא ארחיב על זה את הדיבור כי כל שנה אני יוזמת דיון בוועדת חינוך בנושא של מתקנים- -

מיכאל מלכיאור: הילד שנהרג בבאר-שבע לפני שנה.

אורית נוקד: נושאים נוספים: אופני הרים וברידג'.

אורית נוקד: גם ברידג' הוא ענף נכון גם לוותיקים, גם לצעירים; על אופני הרים לא שמעתי התייחסות- - מיכאל מלכיאור: לא נכנסנו לשום ענף, לא כדורסל ולא כדוריד אפילו.

אורית נוקד: כאישה אני גם מוצאת לנכון להעלות את הנושא של ספורט נשי שצריך לקבל תגבור.

מיכאל מלכיאור: אם אופיר לא דיבר על כדוריד את מבינה למה הוא לא דיבר על אופני הרים.

אופיר פינס-פז: אבל אני כן רוצה להגיד שהספורט הנשי הולך לקבל עדיפות שמעולם לא הייתה.

אופיר פינס-פז: זה גם התחיל בזכותה של לימור לבנת ושל רונית תירוש בתקופתה כמנכ"לית משרד החינוך, התרבות והספורט.

אופיר פינס-פז: הם יצרו את התשתית, אבל צריך לבצע הלכה למעשה.

אופיר פינס-פז: הספורט הנשי הולך לכיוון של מהפכה, שינוי דרמטי של סדר היום, שינוי דרמטי של התקצוב ושל סדר העדיפויות.

אופיר פינס-פז: אני מקווה שבעקבות זה יהיו הישגים.

אופיר פינס-פז: יש סיכוי שנבחרת הנשים בכדורגל תגיע למונדיאל נשים, מה שהכדורגל הגברי עשה פעם אחת.

מיכאל מלכיאור: תלוי נגד מי משחקים במוקדמות.

מיכאל מלכיאור: הרב גפני, בבקשה.

משה גפני: אני רוצה לברך אותך, שר המדע התרבות והספורט אופיר פינס.

משה גפני: יש לך כל הנתונים להצליח.

משה גפני: ב-3 שנים האחרונות היה קיצוץ דרסטי בכל הסוגיות שאתה עוסק בהן.

משה גפני: אני לא רוצה להאשים אף אחד, אבל זאת הייתה המציאות ואותה צריך לתקן.

משה גפני: דבר שני, הערה לגבי מה שאמרת, שלא תהיה צנזור.

משה גפני: אסור לך, אני מסכים.

משה גפני: אבל שלא יהיה מכך מסר גם להפקרות.

משה גפני: יש דברים שכן צריך להתערב בהם; בשם חופש התרבות והיצירה לא צריך לעשות דברים גזעניים או פוגעים באופן ממשי בחלקים מהאוכלוסייה.

משה גפני: הדבר השלישי – התרבות היהודית שעברה אליך.

משה גפני: זה היה במשרד החינוך, שזה משרד ענק, וטיפלו בזה בסדר עדיפות כמו במשרד גדול, והמציאות הייתה שהייתה הפקרות מוחלטת בכך שאפילו תקציבים שהיו מיועדים לא יכלו להעביר מסיבות שלא היו תלויים במשרד.

משה גפני: מהיכרותי אותך, שמחתי שאמרת שצריך לסייע לכולם, ושתעשה סדר , ותקציב שאכן עומד לעניין אכך ייעשה.

אבשלום וילן: אני מצטרף לברכות, הכיוון שלך בהחלט נכון.

אבשלום וילן: הבעיה המרכזית היא תקציבים.

אבשלום וילן: לא יעזור שום דבר, אדוני השר, יש המודל האמריקאי שספורט ותרבות לא מתוקצבים בהגדרה, מחפשים עמותות וגאידמקים וכך זה עובד.

אבשלום וילן: אם אתה רוצה ליישם את המדיניות שדיברת עליה, אין ברירה אלא להילחם שכסף ציבורי יגיע לתרבות ולאמנות וגם לספורט.

אבשלום וילן: זה יכול להיות דרך המועצה להסדר ההימורים בספורט, מפעל הפיס, אבל גם דרך חברות ממשלתיות, ואז הגאידמקים ייכנסו לשוליים.

מיכאל מלכיאור: זה גם עניין הגודל.

אבשלום וילן: זה עניין פילוסופיה.

אבשלום וילן: אנחנו לא נצליח לגדל אלופים ולא אלפים אם לא תהיה יד מכוונת.

אבשלום וילן: לפריפריה לא יבואו בלי תמיכה ממשלתית.

אבשלום וילן: את בית"ר ירושלים ומכבי תל-אביב והפועל תל-אביב תמצא תמיד ספונסרים.

אבשלום וילן: במקומות אחרים לא תמצא, וכמו שציינת 87% מהכשרונות האמיתיים גדלים שם כי זאת דרך הפריצה שלהם לעולם.

אבשלום וילן: לכן צריך לתת את כל הגיבוי.

מיכאל מלכיאור: מתנצל בפני זאב ורונית.

מיכאל מלכיאור: קוראים לשר בדחיפות להגיע לאולם המליאה.

מיכאל מלכיאור: אנחנו נמשיך בזה.